Υπουργείο Πολιτισμού και Αθλητισμού

Εφορεία Αρχαιοτήτων Δυτικής Αττικής

Δελτίο τύπου

Στην Αρχαιολογική Συλλογή Αχαρνών πραγματοποιήθηκαν οι εξής χριστουγεννιάτικες εκδηλώσεις:

1. Στις 14-12-2022, στολισμός του χριστουγεννιάτικου δέντρου της Συλλογής και κάλαντα με τη συμμετοχή των μαθητών του 20ου νηπιαγωγείου των Αχαρνών.

2. Στις 18-12-2022, ξενάγηση στην έκθεση της Συλλογής και αφήγηση του παραμυθιού «Καρυοθραύστης» από αρχαιολόγο της Εφορείας με τη συνοδεία επιλεγμένων κομματιών από την ομώνυμη μουσική σύνθεση του Τσαϊκόφσκι. Η εκδήλωση απευθυνόταν σε οικογένειες. Τα παιδιά ζωγράφισαν τον δικό τους καρυοθραύστη.

Στο τέλος των εκδηλώσεων προσφέρθηκαν χριστουγεννιάτικα γλυκά.